নেতারা বলেছেন, কর্মসূচি শুরু হলে গ্রেফতার অভিযানও শুরু হবে। অতীতেও তারা দেখেছেন বিএনপি নেতৃত্বাধীন জোট যখনই কোনো কর্মসূচি দিয়েছে; তখনই গ্রেফতার অভিযান শুরু হয়েছে। সদ্যসমাপ্ত কয়েকটি সিটি করপোরেশন নির্বাচনের সময়ও বিএনপি প্রার্থীদের কর্মী-সমর্থকদের ব্যাপকহারে গ্রেফতার করা হয়েছে। দেখা গেছে, এক এলাকায় গ্রেফতার হয়েছে, কিন্তু গ্রেফতার দেখানো হয়েছে অন্য কোনো এলাকায়। কয়েকজন নেতা বলেছেন, গ্রেফতারে তাদের কোনো ভয় নেই। ভয় হলো গুম-খুনের। কারণ অনেক নেতাকর্মীরই বছরের পর বছর কোনো হদিস নেই।